CELEX: 52011PC0817
Language: sl
Date: 2011-11-30
Title: Predlog UREDBA EVROPSKEGA PARLAMENTA IN SVETA o spremembi Uredbe (ES) št. 294/2008o ustanovitvi Evropskega inštituta za inovacije in tehnologijo

|
			
		
		
		52011PC0817
		
			Predlog UREDBA EVROPSKEGA PARLAMENTA IN SVETA o spremembi Uredbe (ES) št. 294/2008o ustanovitvi Evropskega inštituta za inovacije in tehnologijo /* COM/2011/0817 konč. - 2011/0384 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Evropski inštitut za inovacije in tehnologijo
(EIT) je bil ustanovljen z Uredbo (ES) 294/2008 s ciljem prispevati k
trajnostni gospodarski rasti in konkurenčnosti s povečanjem
inovacijske zmogljivosti EU in držav članic. V obdobju 2014–2020 bo EIT k
splošnemu cilju programa „Obzorje 2020 – okvirni program za raziskave in
inovacije“ (v nadaljnjem besedilu: Obzorje 2020)[1] prispeval s povezovanjem trikotnika znanja –
visoko šolstvo, raziskave in inovacije. To povezovanje poteka predvsem prek
skupnosti znanja in inovacij (SZI), ki organizacije dolgoročno združujejo
ob družbenih izzivih. 
Finančni prispevek programa Obzorje 2020
za EIT se bo izvajal v skladu z Uredbo Evropskega parlamenta in Sveta o
določitvi pravil za sodelovanje in razširjanje v okviru programa Obzorje 2020[2]. S
finančnimi sredstvi EIT za SZI se bodo krile „dejavnosti SZI z dodano
vrednostjo“, vendar pa lahko SZI ali njihove partnerske organizacije
zaprosijo za sredstva iz drugih shem v okviru programa Obzorje 2020 ali
programov Evropske unije v skladu z njihovimi zadevnimi pravili, pri čemer
se njihove prošnje SZI ali njihovih partnerskih organizacij obravnavajo enako
kot vse druge prošnje. 
Predlagane
spremembe temeljijo na več virih: spoznanjih iz začetnega obdobja,
predlogu strateškega inovacijskega programa EIT, ki temelji na predlogu
njegovega upravnega odbora, priporočilih zunanjega poročila o
vrednotenju ter mnenju Komisije o vrednotenju in rezultatih obsežnih
posvetovanj z interesnimi skupinami EIT. 
2.           REZULTATI POSVETOVANJ Z ZAINTERESIRANIMI
STRANMI IN OCENA UČINKA
Pri pripravi predloga so bili upoštevani
odgovori, prejeti v okviru odprtih posvetovanj o EIT[3]. Svoja
mnenja so izrazile države članice in različne interesne skupine iz
industrije, akademskih krogov in civilne družbe. Pri tem je bila poslanstvu
EIT, tj. spodbujanje krepitve in izboljšanja sodelovanja med akademskim,
podjetniškim in raziskovalnim svetom ter svetom inovacij, izkazana močna
podpora. Po mnenju vprašanih mora imeti EIT v programu „Obzorje 2020“,
prihodnjem programu EU za raziskave in inovacije, posebno vlogo ter se mora
tesneje povezati z drugimi evropskimi in nacionalnimi prizadevanji. Večina
vprašanih je pohvalila način, kako EIT zagotavlja sodelovanje podjetij pri
svojem delu, in inštitut pozvala, naj okrepi svoje dejavnosti ozaveščanja.
Poleg tega so menili, da je sodelovanje podjetij zelo pomembno za uspešnost EIT
v prihodnosti. Zato so prožnost, jasna pravila in jasni donosi naložb
ključni, da se zasebni sektor privabi k sodelovanju.
Predlog temelji tudi na zunanjem poročilu
o vrednotenju, v katerem koncept povezovanja trikotnika znanja velja za zelo
pomembnega, teme, okoli katerih je strukturiran EIT, pa so dobro sprejete.
Model, ki ga je razvil EIT in temelji na povezanih mrežah kolokacijskih
centrov, ima veliko podpore. Vprašani so pozitivno in dosledno še menili, da so
SZI pomembne, saj spodbujajo zagotavljanje dodane vrednosti dejavnosti, ki so
jih posamezni člani že opravili.
3.           PRAVNI ELEMENTI PREDLOGA
Predlog temelji na členu 173 PDEU in se
bo izvajal kot posredno centralizirano upravljanje. 
4.           PRORAČUNSKE POSLEDICE
V obdobju 2014–2020 bo finančni prispevek
v višini 3 182 230 milijonov EUR (tekoče cene) za EIT
zagotovljen iz programa Obzorje 2020, okvirnega programa za raziskave in
inovacije (2014–2020). V oceni finančnih posledic, priloženi k temu
predlogu, so opredeljene finančne posledice ter potrebe po človeških
in upravnih virih.
2011/0384 (COD)
Predlog
UREDBA EVROPSKEGA PARLAMENTA IN SVETA
o spremembi Uredbe (ES) št. 294/2008
o ustanovitvi Evropskega inštituta za inovacije in tehnologijo
(Besedilo velja za EGP)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije in zlasti člena 173(3) Pogodbe,
ob upoštevanju predloga Evropske komisije,
po posredovanju osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora[4],
ob upoštevanju mnenja Odbora regij[5],
v skladu z rednim zakonodajnim postopkom,
ob upoštevanju naslednjega:
(1)              
Strategija Evropa 2020 za pametno, trajnostno in
vključujočo rast je dodelila pomembno vlogo Evropskemu inštitutu za
inovacije in tehnologijo (v nadaljnjem besedilu: EIT), ki prispeva k številnim
vodilnim pobudam. 
(2)              
V obdobju 2014–2020 mora EIT k ciljem programa
„Obzorje 2020 – okvirni program za raziskave in inovacije“, ustanovljenem z
Uredbo št. XX/XXXX Evropskega parlamenta in Sveta (v nadaljnjem besedilu:
Obzorje 2020)[6]
prispevati s povezovanjem trikotnika znanja – raziskave, inovacije in
izobraževanje. 
(3)              
Za zagotovitev skladnega okvira za udeležence
programa Obzorje 2020 se mora za EIT uporabljati Uredba št. XX/XXXX
Evropskega parlamenta in Sveta o določitvi pravil za sodelovanje in
razširjanje v okviru programa „Obzorje 2020“ – okvirni program za raziskave in
inovacije (2014–2020) (v nadaljnjem besedilu: pravila za sodelovanje).
(4)              
Pravila o upravljanju pravic intelektualne lastnine
so opredeljena v pravilih za sodelovanje.
(5)              
Pravila o sodelujočih državah in tretjih
državah so opredeljena v uredbi o programu Obzorje 2020.
(6)              
EIT se mora neposredno povezati z nacionalnimi in
regionalnimi predstavniki ter drugimi interesnimi skupinami v inovacijski
verigi, kar bo ustvarilo koristi na obeh straneh. Da bi bila ta dialog in
izmenjava bolj sistematična, je treba organizirati forum interesnih skupin
EIT, pri čemer bo širša skupnost interesnih skupin združena ob
medsektorskih vprašanjih. 
(7)              
Opredeliti je treba obseg prispevka EIT za
skupnosti znanja in inovacij (v nadaljnjem besedilu: SZI) in pojasniti izvore
finančnih sredstev SZI.
(8)              
Sestavo organov EIT je treba poenostaviti.
Delovanje upravnega odbora EIT je treba racionalizirati, dodatno pa je treba
pojasniti tudi zadevne vloge in naloge upravnega odbora in direktorja. 
(9)              
Nove SZI, vključno z njihovimi prednostnimi
področji ter organizacijo in časovnim okvirom izbirnega postopka, je
treba oblikovati na podlagi pogojev in načinov, opredeljenih v strateškem
inovacijskem programu.
(10)          
SZI morajo razširiti svoje izobraževalne dejavnosti
s ponujanjem strokovnih programov usposabljanja. 
(11)          
Komisija in EIT morata sodelovati pri organiziranju
spremljanja in vrednotenja SZI, da se zagotovi skladnost s splošnim sistemom
spremljanja in vrednotenja na ravni EU.
(12)          
SZI si morajo prizadevati za sinergije z ustreznimi
pobudami Evropske unije.
(13)          
Za zagotovitev večjega sodelovanja organizacij
iz različnih držav članic v SZI morajo biti partnerske organizacije
ustanovljene v vsaj treh različnih državah članicah.
(14)          
Merila in postopke za financiranje, spremljanje in
vrednotenje dejavnosti SZI mora EIT sprejeti pred začetkom postopka izbora
SZI. 
(15)          
V triletnem delovnem programu EIT mora biti
upoštevano mnenje Komisije o posebnih ciljih EIT, kot so opredeljeni v programu
Obzorje 2020, ter o njegovem dopolnjevanju s politikami in instrumenti Evropske
unije.
(16)          
EIT je del programa Obzorje 2020, zato bo
vključen v odhodke za podnebne spremembe, kot so opredeljeni v programu
Obzorje 2020.
(17)          
Vrednotenje EIT mora pravočasno zagotoviti
prispevek za vrednotenje programa Obzorje 2020 v letih 2017 in 2023.
(18)          
Komisija mora okrepiti svojo vlogo pri spremljanju
izvajanja posebnih vidikov dejavnosti EIT.
(19)          
Ta uredba določa finančna sredstva za
obdobje 2014–2020, ki pomenijo prednostni referenčni okvir za
proračunski organ v letnem proračunskem postopku v smislu
točke [17] Medinstitucionalnega sporazuma z dne XX/YY/201Z med
Evropskim parlamentom, Svetom in Komisijo o sodelovanju v proračunskih
zadevah in dobrem finančnem poslovodenju. Finančni prispevek za EIT
je treba zagotoviti iz programa Obzorje 2020.
(20)          
Čeprav je bilo sprva tako predvideno, sklad
EIT ne bo prejel neposrednega prispevka iz proračuna EU, zato se postopek
EU v zvezi z razrešnico zanj ne sme uporabljati. 
(21)          
Zaradi jasnosti je treba Prilogo k Uredbi (ES) št. 294/2008
nadomestiti z novo prilogo. 
(22)          
Uredbo (ES) št. 294/2008 je treba zato
ustrezno spremeniti –
SPREJELA NASLEDNJO UREDBO:
Člen 1
Uredba (ES) št. 294/2008 se spremeni:
(1)              
Člen 2 se spremeni:
(a)         
odstavka 3 in 4 se črtata;
(b)         
odstavek 7 se nadomesti z naslednjim:
„„visokošolska ustanova“ pomeni ustanovo v smislu
člena 2 Sklepa (ES) št. XXX/20XX Evropskega parlamenta in Sveta
o ustanovitvi programa „Erasmus za vse“;“
(c)         
doda se odstavek 10:
„10. „forum interesnih skupin“ pomeni
srečanje, ki se ga lahko udeležijo predstavniki nacionalnih in regionalnih
organov, organiziranih interesnih skupin in posameznih subjektov s poslovnega,
visokošolskega in raziskovalnega področja, iz grozdnih organizacij in
drugih zainteresiranih strani iz trikotnika znanja;“
(d)         
doda se odstavek 11:
„11. „dejavnosti SZI z dodano vrednostjo“ pomenijo
dejavnosti, ki jih izvajajo partnerske organizacije in ki prispevajo k
povezovanju trikotnika znanja – raziskave, inovacije in visoko šolstvo –,
vključno z dejavnostmi ustanavljanja, upravljanja in usklajevanja SZI.“
(2)                   
Člen 3 se nadomesti z naslednjim:
„Člen 3
Naloga in cilji
Naloga EIT je s povečanjem inovacijske
zmogljivosti držav članic in Unije prispevati k trajnostni evropski
gospodarski rasti in konkurenčnosti. To bo dosegel s spodbujanjem in
povezovanjem visokega šolstva, raziskav in inovacij na najvišji ravni.
Splošni in posebni cilji ter kazalniki
rezultatov EIT za obdobje 2014–2020 so opredeljeni v programu Obzorje 2020.“
(3)                   
V členu 4(1) se črta točka (b).
(4)                   
Člen 5(1) se spremeni:
(a)         
točka (a) se črta;
(b)         
vstavi se točka (j):
„(j) vsaj enkrat na leto skliče forum
interesnih skupin, na katerem predstavi dejavnosti EIT, izkušnje, dobre prakse
ter prispevek k politikam in ciljem Unije na področjih inovacij, raziskav
in izobraževanja. Interesne skupine se povabi, da izrazijo svoja
stališča.“
(5)                   
V členu 6(1) se točka (c) nadomesti z
naslednjim:
„(c) izobraževalnimi dejavnostmi in dejavnostmi
usposabljanja na magistrski in doktorski ravni ter strokovnimi programi
usposabljanja v disciplinah, ki bi lahko zadostile prihodnjim evropskim
družbeno-gospodarskim potrebam in ki spodbujajo razvoj sposobnosti, povezanih z
inovacijami, izboljšanje vodstvenih in podjetniških sposobnosti ter mobilnost
raziskovalcev in študentov.“
(6)                   
Člen 7 se spremeni:
(a)         
vstavi se odstavek 1a:
„1a. EIT začne postopek izbora in imenovanja
SZI v skladu s prednostnimi področji in časovnim okvirom, opredeljenim
v SIP;“
(b)         
v odstavku 2 se doda točka (h):
„(h) pripravljenost za vzpostavljanje sinergij z
drugimi pobudami Evropske unije;“ 
(c)         
odstavek 3 se nadomesti z naslednjim:
„3. Minimalni pogoj za oblikovanje SZI je, da
sodelujejo vsaj tri partnerske organizacije, ustanovljene v vsaj treh
različnih državah članicah. Vse te partnerske organizacije morajo
biti med seboj neodvisne v smislu člena 7 pravil za sodelovanje.“
(d)         
odstavek 4 se nadomesti z naslednjim:
„4. Večina partnerskih organizacij v SZI mora
biti ustanovljena v državah članicah. V vsaki SZI sodelujeta vsaj ena
visokošolska ustanova in eno zasebno podjetje.“
(e)         
doda se odstavek 5:
„5. EIT sprejme merila in postopke za
financiranje, spremljanje in vrednotenje dejavnosti SZI pred začetkom
postopka izbora novih SZI.“
(7)                   
Vstavi se člen 7a:
„Člen 7a
Načela
vrednotenja in spremljanja SZI
EIT na podlagi glavnih kazalnikov uspešnosti in
v sodelovanju s Komisijo organizira stalno spremljanje in redno zunanje
vrednotenje neposrednih učinkov, rezultatov in vplivov vsake SZI.“
(8)                   
Vstavi se člen 7b:
„Člen 7b
Trajanje,
nadaljevanje in prenehanje SZI
1.                 
Odvisno od rezultatov rednih vrednotenj in
posebnosti posameznih področij SZI običajno deluje od sedem do 15
let.
2.                 
Upravni odbor lahko odloči, da se prvotno
določeno obdobje delovanja SZI podaljša, če je to najprimernejši
način za doseganje ciljev EIT.
3.                 
Če vrednotenja SZI pokažejo neustrezne
rezultate, upravni odbor sprejme ustrezne ukrepe, vključno z zmanjšanjem,
spremembo ali umikom finančne pomoči ali prekinitvijo sporazuma.“
(9)                   
Člen 10 se črta.
(10)               
Odstavek 2 člena 14 se nadomesti z naslednjim:
„2. SZI se financirajo zlasti iz naslednjih virov:
(a)                   
prispevkov partnerskih organizacij, ki so
ključni vir financiranja;
(b)                   
zakonsko določenih ali prostovoljnih
prispevkov držav, tretjih držav ali njihovih javnih organov;
(c)                   
prispevkov mednarodnih organov ali institucij;
(d)                   
prihodkov, ustvarjenih z dejavnostmi samih SZI, ter
licenčnin iz naslova pravic intelektualne lastnine;
(e)                   
premoženja, vključno s tistim, ki ga upravlja
Sklad EIT;
(f)                     
volil, donacij in prispevkov posameznikov,
institucij, skladov ali drugih nacionalnih organov;
(g)                   
prispevka EIT;
(h)                   
finančnih instrumentov, vključno s
tistimi, ki se financirajo iz splošnega proračuna Evropske unije.
Prispevki lahko
vključujejo prispevke v naravi.“
(11)               
Člen 14(4) se nadomesti z naslednjim:
„4. S prispevkom EIT se lahko krije do 100 %
skupnih upravičenih stroškov dejavnosti SZI z dodano vrednostjo.“ 
(12)               
Člen 15 se nadomesti z naslednjim:
„Člen 15
Načrtovanje
programov in poročanje
EIT sprejme:
(a)                   
tekoči triletni delovni program, temelječ
na SIP, ko je ta sprejet, ki vsebuje izjavo o glavnih prednostnih nalogah in
načrtovanih pobudah EIT in SZI, vključno z oceno finančnih
potreb in virov. Program vsebuje tudi ustrezne kazalnike za spremljanje
dejavnosti SZI in EIT. EIT vsako leto n – 2 do 31. decembra
Komisiji predloži predhodni tekoči triletni delovni program. Komisija v
treh mesecih poda mnenje o posebnih ciljih EIT, kot so opredeljeni v programu
Obzorje 2020, ter o dopolnjevanju programa s politikami in instrumenti Unije.
EIT upošteva mnenje Komisije in v primeru nestrinjanja utemelji svoje
stališče. Končni delovni program pošlje v vednost Evropskemu
parlamentu, Svetu, Komisiji, Evropskemu ekonomsko-socialnemu odboru in Odboru
regij;
(b)              
letno poročilo vsako leto do 30. junija. V
njem so navedene dejavnosti, ki so jih v preteklem koledarskem letu izvedli EIT
in SZI, in ovrednoteni rezultati glede na zastavljene cilje, kazalnike in roke,
tveganja, povezana z izvedenimi dejavnostmi, ter poraba sredstev in splošno
delovanje EIT.“
(13)               
Člen 16 se spremeni:
(a)                   
v odstavku 2 se besedi „pet let“ nadomestita z
besedama „tri leta“;
(b)                   
vstavi se naslednji odstavek 2a:
„2a. Komisija
lahko opravi dodatna vrednotenja o strateško pomembnih temah ali vprašanjih s
pomočjo neodvisnih strokovnjakov, da preuči napredek EIT pri
doseganju zastavljenih ciljev ter opredeli dejavnike, ki prispevajo k izvajanju
dejavnosti, in dobro prakso.“
(14)               
V členu 17 se vstavi odstavek 2a:
„2a. SIP
vključuje analizo morebitnih sinergij in dopolnjevanj med dejavnostmi EIT
ter drugimi pobudami, instrumenti in programi Unije.“
(15)               
Člen 19 se nadomesti z naslednjim:
„Člen 19
Proračunske
obveznosti
Finančna sredstva iz programa Obzorje 2020
za izvajanje te uredbe v obdobju od 1. januarja 2014 do 31. decembra 2020
so določena v višini 3 182,230 milijonov EUR. Letna proračunska
sredstva v mejah finančnega okvira odobri proračunski organ.
Finančni prispevek EIT za SZI se zagotovi iz teh finančnih sredstev.“
(16)               
V členu 20 se odstavek 5 nadomesti z
naslednjim:
„5. Upravni odbor
sprejme osnutek načrta skupaj z osnutkom kadrovskega načrta in
predhodnim tekočim triletnim delovnim programom ter ga do 31. decembra
leta n – 2 pošlje Komisiji.“
(17)               
V členu 20 se odstavek 6 nadomesti z
naslednjim:
„6. Komisija na
podlagi tega načrta v predlog splošnega proračuna Evropske unije vključi
ocene po njenem mnenju potrebnega zneska subvencije, ki bremeni splošni
proračun.“
(18)               
Člen 21 se spremeni:
(a)                   
vstavi se naslednji odstavek 1a:
„1a. Finančni
prispevek za EIT se izvaja v skladu z Uredbo Evropskega parlamenta in Sveta o
ustanovitvi programa Obzorje 2020 ter Uredbo Evropskega parlamenta in Sveta o
določitvi pravil za sodelovanje in razširjanje v okviru programa Obzorje 2020.“
(b)                   
odstavek 4 se nadomesti z naslednjim:
„4. Evropski
parlament na priporočilo Sveta pred 30. aprilom leta n + 2
podeli direktorju razrešnico za izvrševanje proračuna EIT za leto n.“
(19)               
Člen 22(4) se črta.
(20)               
Vstavi se člen 22a:
„Člen 22a
Prenehanje
delovanja EIT
V primeru prenehanja delovanja EIT se njegova
likvidacija izvede pod nadzorom Komisije in v skladu z zakonodajo, ki se uporablja.
V sporazumih s SZI in aktu, s katerim se ustanovi Sklad EIT, se določijo
ustrezne določbe, ki se uporabljajo v takem primeru.“
Člen 2
Priloga k Uredbi (ES) št. 294/2008 se
nadomesti s Prilogo k tej uredbi.
Člen 3
Ta uredba začne veljati 1. januarja 2014.
Ta uredba je v celoti zavezujoča in se
neposredno uporablja v vseh državah članicah.
V Bruslju,
Za Evropski parlament                                  Za
Svet
Predsednik                                                     Predsednik
PRILOGA
Statut
Evropskega inštituta za inovacije in tehnologijo
Oddelek
1
Sestava
upravnega odbora
1.                      
Upravni odbor sestavljajo imenovani in
predstavniški člani.
2.                 
  Imenovanih članov, ki jih imenuje Komisija,
je 12, kar zagotavlja ravnotežje med člani z izkušnjami na poslovnem,
visokošolskem in raziskovalnem področju. Njihov mandat traja štiri leta in
ga ni mogoče obnoviti.
Upravni odbor po potrebi Komisiji predloži predlog
za imenovanje novih članov. Kandidate se izbere na podlagi rezultata
preglednega in odprtega postopka, ki vključuje posvetovanje z interesnimi
skupinami.
Komisija upošteva uravnoteženost med posamezniki z
izkušnjami z visokošolskega, raziskovalnega, inovacijskega in poslovnega
področja, uravnoteženo zastopanost spolov ter različna okolja za
visoko šolstvo, raziskave in inovacije v Uniji.
Komisija imenuje člane ter Evropski parlament
in Svet obvesti o postopku izbora in končnem imenovanju članov
upravnega odbora.
Če imenovani član ne more dokončati
svojega mandata, se nadomestnega člana za dokončanje tega mandata
imenuje po enakem postopku, po katerem je bil imenovan član, ki ne more
dokončati mandata. Komisija lahko nadomestnega člana, čigar
mandat je trajal manj kot dve leti, na zahtevo upravnega odbora ponovno imenuje
za nadaljnja štiri leta.
V prehodnem obdobju člani odbora, prvotno
imenovani za šest let, dokončajo svoj mandat. Do takrat je 18 imenovanih
članov. Upravni odbor v šestih mesecih po začetku veljavnosti te
uredbe tretjino od 12 članov, imenovanih v letu 2012, ob odobritvi
Komisije izbere za dvoletni mandat, tretjino za štiriletni mandat in tretjino
za šestletni mandat.
3.                 
Predstavniški člani, ki jih SZI izberejo iz
svojih partnerskih organizacij, so trije. Njihov mandat traja dve leti in ga je
mogoče enkrat podaljšati. Mandat jim preneha, če zapustijo SZI.
Pogoje in postopke za izvolitev in zamenjavo
predstavniških članov sprejme upravni odbor na podlagi direktorjevega
predloga. Ta mehanizem zagotavlja ustrezno zastopanost različnosti in
upošteva razvoj SZI.
V prehodnem obdobju predstavniški člani,
prvotno izvoljeni za tri leta, dokončajo svoj mandat. Do takrat so štirje
predstavniški člani.
4.                 
Člani upravnega odbora delujejo neodvisno in v
skladu z interesi EIT, varujejo njegove cilje in naloge, identiteto in
skladnost.
Oddelek
2
Odgovornosti
upravnega odbora
1.                      
Upravni odbor sprejema potrebne strateške
odločitve, še zlasti:
(a)                   
sprejme osnutek strateškega inovacijskega programa
(SIP) EIT, tekoči triletni delovni program, proračun, letne
računovodske izkaze in bilanco stanja ter letno poročilo o
dejavnostih na podlagi direktorjevega predloga;
(b)                   
sprejme merila in postopke za financiranje, spremljanje
in vrednotenje dejavnosti SZI na podlagi direktorjevega predloga;
(c)                   
sprejme postopek za izbor SZI;
(d)                   
izbere in imenuje partnerstvo kot SZI ali po
potrebi zavrne imenovanje;
(e)                   
zagotavlja stalno vrednotenje dejavnosti SZI;
(f)                     
sprejme svoj poslovnik, poslovnik za izvršni odbor
in posebna finančna pravila EIT;
(g)                   
v soglasju s Komisijo določi ustrezne
honorarje za člane upravnega in izvršnega odbora; ti honorarji so
primerljivi s podobnimi honorarji v državah članicah;
(h)                   
sprejme postopek za izbor izvršnega odbora in
direktorja;
(i)                     
imenuje in po potrebi razreši direktorja ter nad
njim izvaja disciplinski nadzor;
(j)                     
imenuje računovodjo in člane izvršnega
odbora;
(k)                   
sprejme kodeks pravilnega ravnanja v primeru
navzkrižja interesov;
(l)                     
po potrebi ustanovi svetovalne skupine, ki imajo
lahko določeno obdobje trajanja;
(m)                 
vzpostavi notranjo revizijsko funkcijo v skladu z
Uredbo Komisije (ES, Euratom) št. 2343/2002;
(n)                   
dobi pooblastila za ustanovitev Sklada (v
nadaljnjem besedilu: Sklad EIT), katerega posebni cilj je spodbujanje in
podpiranje dejavnosti EIT;
(o)                   
odloči o jezikovni ureditvi EIT, pri
čemer upošteva obstoječa načela večjezičnosti in
praktične zahteve glede njenega uresničevanja;
(p)                   
na splošno podpira EIT ter tako povečuje
njegovo privlačnost in mu daje vlogo svetovno pomembnega organa za razvoj
odličnosti na področjih visokega šolstva, raziskav in inovacij.
Oddelek
3
Delovanje
upravnega odbora
1.                      
Upravni odbor izvoli svojega predsednika izmed
imenovanih članov. Mandat predsednika traja dve leti in se lahko enkrat
podaljša.
2.                 
Upravni odbor ne glede na odstavek 3 svoje
odločitve sprejema z navadno večino članov, ki imajo pravico
glasovati.
Vendar pa se za sprejetje odločitev iz
oddelkov 2(2)(a), (b), (c), (i) in (o) ter oddelka 3(1) zahteva
dvotretjinska večina vseh članov.
3.                 
Predstavniški člani ne smejo glasovati o
odločitvah iz oddelkov 2(2)(b), (c), (d), (e), (f), (g), (i), (j),
(k), (o) in (p).
4.                 
Upravni odbor se sestaja na rednih sejah najmanj
trikrat na leto in na izrednih sejah na pobudo svojega predsednika ali na
zahtevo vsaj ene tretjine svojih članov.
5.                 
Upravnemu odboru pomaga izvršni odbor. Izvršni
odbor sestavljajo tri osebe, vključno s predsednikom upravnega odbora, ki
predseduje tudi izvršnemu odboru. Dva člana, razen predsednika, izbere
upravni odbor izmed imenovanih članov upravnega odbora. Upravni odbor
lahko posebne naloge prenese na izvršni odbor.
Oddelek
4
Direktor
1.                      
Direktor je oseba s strokovnim znanjem in velikim
ugledom na področjih, na katerih deluje EIT. Direktorja imenuje upravni
odbor za štiriletni mandat. Upravni odbor lahko ta mandat podaljša enkrat za
nadaljnja štiri leta, če meni, da je to v najboljših interesih EIT.
2.                 
Direktor je odgovoren za dejavnosti in tekoče
upravljanje EIT ter je njegov zakoniti zastopnik. Odgovoren je upravnemu odboru
in mu redno poroča o poteku dejavnosti EIT.
3.                 
Direktor zlasti:
(a)                   
organizira in upravlja dejavnosti EIT;
(b)              
podpira upravni in izvršni odbor pri njunem delu,
zagotavlja administrativno pomoč za njune sestanke in vse informacije, ki
jih potrebujeta za izvajanje svojih funkcij;
(c)               
pripravi osnutek SIP, predhodni tekoči
triletni delovni program, osnutek letnega poročila in predlog letnega
proračuna, ki jih predloži upravnemu odboru;
(d)              
pripravi in vodi postopek izbora za SZI ter
zagotovi, da so različne stopnje postopka izvedene pregledno in
objektivno;
(e)               
organizira in upravlja dejavnosti EIT;
(f)                
pripravi pogodbene sporazume s SZI, se pogaja o
njih in jih sklene;
(g)               
organizira forum interesnih skupin;
(h)               
zagotavlja izvajanje učinkovitih postopkov
spremljanja in vrednotenja delovanja EIT v skladu s členom 16 Uredbe;
(i)                 
je odgovoren za upravne in finančne zadeve,
vključno z izvrševanjem proračuna EIT. Pri tem upošteva nasvete
notranje revizijske funkcije;
(j)                
je odgovoren za vse kadrovske zadeve;
(k)              
predloži osnutek letnih računovodskih izkazov
in bilance stanja notranji revizijski funkciji ter nato prek izvršnega odbora
tudi upravnemu odboru;
(l)                 
zagotovi, da so izpolnjene obveznosti EIT iz
sklenjenih pogodb in sporazumov.
Oddelek
5
Osebje
EIT
1.                      
Osebje EIT je osebje, ki ga EIT zaposli neposredno
na podlagi pogodb za določen čas. Za direktorja in osebje EIT se uporabljajo
Pogoji za zaposlitev drugih uslužbencev Evropske unije.
2.                 
Sodelujoče države ali drugi delodajalci lahko
EIT za določen čas dodelijo strokovnjake.
Upravni odbor sprejme določbe, s katerimi
strokovnjakom, ki jih dodelijo sodelujoče države ali drugi delodajalci,
omogoči, da delajo za EIT, ter opredeli njihove pravice in odgovornosti.
3.                 
EIT v zvezi s svojim osebjem izvaja pooblastila,
prenesena na organ, ki je pooblaščen za sklepanje pogodb z uslužbenci.
4.                 
Od uslužbenca se lahko zahteva, da v celoti ali
delno poravna vsakršno škodo, ki jo je utrpel EIT, če je pri opravljanju
svojih nalog ali v povezavi z njihovim opravljanjem zagrešil hujšo kršitev.
OCENA
FINANČNIH POSLEDIC ZAKONODAJNEGA PREDLOGA

1.                      
OKVIR PREDLOGA/POBUDE
1.1.                
Naslov predloga/pobude
1.2.                
Zadevna področja ABM/ABB
1.3.                
Vrsta predloga/pobude
1.4.                
Cilji
1.5.                
Utemeljitev
predloga/pobude
1.6.                
Trajanje ukrepa in
finančnih posledic
1.7.                
Načrtovani
načini upravljanja
2.                      
UKREPI UPRAVLJANJA
2.1.                
Določbe glede
spremljanja in poročanja
2.2.                
Sistem upravljanja in
nadzora

2.3         Ukrepi
preprečevanja goljufij in nepravilnosti

3.                      
OCENA FINANČNIH POSLEDIC PREDLOGA/POBUDE
3.1.                
Zadevni razdelki
večletnega finančnega okvira in odhodkovne proračunske vrstice
3.2.                
Ocenjeni učinek na
odhodke
3.2.1.          
Povzetek ocenjenega učinka na odhodke
3.2.2.          
Ocenjeni učinek na odobritve EIT
3.2.3.          
Ocenjeni učinek na človeške vire EIT
upravne narave
3.2.4.          
Skladnost z veljavnim večletnim finančnim
okvirom
3.2.5.          
Udeležba tretjih oseb pri financiranju

3.3         Ocenjeni učinek na prihodke
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE
1.1         Naslov predloga/pobude
Sprememba
Uredbe Evropskega parlamenta in Sveta o ustanovitvi Evropskega inštituta za
inovacije in tehnologijo (EIT)
1.2         Zadevna področja ABM/ABB[7]
Obzorje
2020 – okvirni program za raziskave in inovacije (2014–2020)
15.
Izobraževanje in kultura
1.3         Vrsta predloga/pobude
¨ Predlog/pobuda
se nanaša na nov ukrep.
¨ Predlog/pobuda se nanaša na nov ukrep, ki
je nadaljevanje pilotnega projekta/pripravljalnega ukrepa[8].
X Predlog/pobuda je namenjena podaljšanju
obstoječega ukrepa.
¨ Predlog/pobuda se
nanaša na nadaljevanje obstoječega ukrepa z novo usmeritvijo.
1.4         Cilji
1.4.1      Večletni strateški cilji
Komisije, ki naj bi bili doseženi s predlogom/pobudo
Glavna
splošna naloga EIT v obdobju 2014–2020 je prispevati k trajnostni evropski
gospodarski rasti in konkurenčnosti s povečanjem inovacijske
zmogljivosti držav članic in Unije. To bo dosegel s spodbujanjem in
povezovanjem visokega šolstva, raziskav in inovacij na najvišji ravni. Po koncu
začetnega obdobja bo njegova dolgoročna strategija določena v
strateškem inovacijskem programu (SIP), ki ga sprejmeta Evropski parlament in
Svet na predlog Komisije. SIP temelji na različici, ki jo je upravni odbor
EIT junija 2011 predložil Komisiji. Je dokument o politiki, v katerem so
opisana prednostna področja EIT v prihodnosti, vključno s pregledom
načrtovanih dejavnosti za sedem let, zlasti prednostna področja za
skupnosti znanja in inovacij (SZI) EIT ter njihov izbor in imenovanje. 
V
obdobju 2014–2020 bo EIT glavni akter v programu Obzorje 2020, okvirnem
programu za raziskave in inovacije, iz katerega bo prejel finančni
prispevek v višini 3 182,230 milijarde EUR (tekoče cene), kot je
določeno v členu 6.3 Uredbe št. XX/XXXX Evropskega parlamenta in
Sveta o ustanovitvi programa Obzorje 2020, okvirnega programa za raziskave in
inovacije. Program Obzorje 2020 temelji na treh stebrih, ki se dopolnjujejo in
so medsebojno povezani: odličnost v znanosti, spoprijemanje z
družbenimi izzivi ter oblikovanje vodilnega položaja v industriji in
konkurenčnih okvirov. EIT bo s svojimi inovacijskimi dejavnostmi in
povezovanjem v okviru trikotnika znanja prispeval predvsem k stebru „spoprijemanje
z družbenimi izzivi“. Zaradi svoje vključenosti in medsektorske
povezanosti pa si bo prizadeval tudi za sinergije z drugima stebroma, zlasti s
stebrom „konkurenčnost“.
Prva
proračunska sredstva v višini 1,493 milijona EUR bo zagotovil
Evropski inštitut za inovacije in tehnologijo, in sicer za dejavnosti iz
naslova XVII Pogodbe o delovanju Evropske unije. Naslednji del
proračunskih sredstev v višini 1,689 milijona EUR bo zagotovljen
glede na pregled iz člena 26(1) Uredbe Evropskega parlamenta in Sveta
o ustanovitvi programa Obzorje 2020. Ta dodatni znesek bo zagotovljen
sorazmerno, kot je navedeno v Prilogi II, iz zneska za posebni cilj
„Vodilni položaj v spodbujevalnih in industrijskih tehnologijah“ s prednostnim
poudarkom na vodilnem položaju industrije, kot je navedeno v odstavku 2(b),
in iz zneska za prednostno nalogo reševanja družbenih izzivov iz odstavka 2(c).
Financiranje
v dveh večletnih dodelitvah bo zajemalo: 
–        delovanje
trenutno vzpostavljenih skupnosti znanja in inovacij (SZI) in izhodiščni
kapital za zagon drugega vala treh novih SZI v prvi dodelitvi;
–        delovanje
že delujočih SZI in izhodiščni kapital za zagon tretjega vala treh
novih SZI v drugi dodelitvi.
Finančni
prispevek EIT temelji na odhodkih, ki so potrebni za utrditev treh sedanjih SZI
(približno 1 691 milijonov EUR – 53,15 % skupnega proračuna
EIT), postopen razvoj novih SZI leta 2014 (1 012 milijonov EUR – 31,81 %
skupnega proračuna EIT) in leta 2018 (259,75 milijona EUR – 8,16 %
skupnega proračuna EIT), dejavnosti razširjanja in ozaveščanja (141,762 milijona
EUR – 4,45 % skupnega proračuna EIT) ter za upravne odhodke (77 milijonov
EUR – 2,42 % skupnega proračuna EIT). 
Predvideni
proračun EIT za SZI v obdobju 2014–2020, ki ustreza 25 %
proračuna SZI (dejavnosti SZI z dodano vrednostjo), znaša 2 963,506
milijonov EUR (93,13 % skupnega proračuna EIT za obdobje 2014–2020).
SZI naj bi pridobile dodatnih 8,890 milijarde EUR iz drugih javnih in zasebnih
virov (učinek finančnega vzvoda). 
Prispevek
partnerjev SZI ni tipična zahteva po „sofinanciranju“ finančne
pomoči, ampak pogoj za minimalno raven sodelovanja v že delujočih
organizacijah in njihova finančna zaveza k SZI. Pristop od spodaj navzgor
(a) zagotavlja močno zavezanost partnerjev SZI, (b) spodbuja naložbe ter
(c) spodbuja strukturne in organizacijske spremembe pri partnerjih SZI in tudi
širše.
1.4.2      Specifični cilji in
zadevne dejavnosti ABM/ABB
Specifični cilji
Kot
je določeno v Uredbi XXX Evropskega parlamenta in Sveta o ustanovitvi
programa Obzorje 2020, okvirnega programa za raziskave in inovacije, je cilj
EIT odpraviti razdrobljenost na področju inovacij v Evropi in
povečati privlačnost Evrope kot kraja, ki ga izberejo največji
talenti in podjetniki.
Ta
cilj se bo uresničeval z naslednjimi specifični cilji in rezultati: 
–        z
utrditvijo treh delujočih SZI s spodbujanjem njihove rasti, učinka in
trajnosti; 
–        s
postopnim razvojem novih SZI;
–        z
okrepitvijo učinka EIT z izmenjavo znanja, razširjanjem, ozaveščanjem
in mednarodno izpostavitvijo. 
EIT
bo tako prispeval k njihovemu doseganju z naslednjimi operativnimi cilji: 
–        s
povezavo trikotnika znanja (raziskave, inovacije in izobraževanje), da se
ustvarita gospodarska in družbena dodana vrednost ter povečajo donosi
zaradi okrepljenega sodelovanja;
–        s
povečanjem privlačnosti in komercialnega pomena priložnosti
podiplomskega izobraževanja, da se privabijo, razvijajo in ohranijo ustrezna
znanja in spretnosti v EU;
–        z
izkoriščanjem neizrabljenega potenciala prednosti raziskav EU, da se
zagotovijo večji donosi na trgih proizvodov in dela;
–        z
razvijanjem učinkovitega sodelovanja med centri odličnosti, da se
ustvari kritična masa za napredne inovacije in izobraževanje;
–        s
spodbujanjem razvoja inovativnih proizvodov in postopkov, kadar ti zaradi
neuspešnosti trga niso zagotovljeni optimalno; 
–        z
okrepitvijo zmogljivosti za podjetništvo v EU, da se ustvarijo nove poslovne
dejavnosti ter se poveča izkoriščanje potencialne vrednosti
rezultatov na področju raziskav in izobraževanja;
–        z
okrepitvijo sedanjih in morebitnih centrov odličnosti na področju
raziskav, inovacij in izobraževanja v EU, da se ustvarijo svetovno
konkurenčni centri dejavnosti, svetovno znani po odličnosti;
–        z
odpravljanjem razlik v inovacijski zmogljivosti v EU z razvojem in izmenjavo
znanja o donosih novih modelov inovacijskih praks in upravljanja.
Zadevne dejavnosti AMB/ABB
15
– Izobraževanje in kultura – Evropski inštitut za inovacije in tehnologijo
1.4.3      Pričakovani izid in
učinki
Navedite, kakšne
posledice naj bi imel predlog/pobuda na upravičence/ciljne skupine.
Predlog prispeva k višanju ravni inovacij in raziskav. Z
odpravljanjem razdrobljenosti in doseganjem kritične mase bo izboljšal
splošno učinkovitost prizadevanj za inovacije. Poleg tega bo na podlagi
sedanjih raziskav, s krepitvijo njihovega tržnega pomena in izboljšanjem
ponudbene strani inovacijskega procesa ustvarjal dodano vrednost. Močan
del dejavnosti EIT je spodbujanje sprememb v visokem šolstvu v EU, zlasti z oznako
EIT za kakovost za podiplomske študijske programe. To bo pozitivno vplivalo na
čezmejno zagotavljanje izobraževanja in izboljšalo dostop do zadevnih
študijskih programov. 
Zaradi več- in meddisciplinarnega pristopa, ki so ga
sprejele SZI, se bodo lahko sektorji s prednostnih področij EIT povezali z
EIT. Ozemeljski učinki EIT bodo verjetno veliki. Regije, v katerih so
kolokacijski centri, bodo imele z ekonomijami aglomeracije in
izkoriščanjem pozitivnih zunanjih učinkov priložnosti za pozitivne
koristi. Te priložnosti se bodo okrepile s tesnim sodelovanjem partnerjev SZI v
regijah ter organi in organizacijami, vključenimi v zasnovo in
uresničevanje regionalnih inovacijskih strategij. 
Podrobnejše informacije so v delovnem dokumentu služb
Komisije o oceni učinka EIT, priloženem k temu zakonodajnemu predlogu.
1.4.4      Kazalniki izida in
učinkov
Navedite, s katerimi
kazalniki se bo spremljalo izvajanje predloga/pobude.
Za ocenjevanje doseganja specifičnih ciljev
EIT je v Uredbi XXX Evropskega parlamenta in Sveta o ustanovitvi programa
Obzorje 2020 določen sklop kazalnikov. Ta sklop kazalnikov bodo
dopolnjevali naslednji kazalniki, s katerimi se bo ocenjevalo njegovo doseganje
operativnih ciljev: 
 Povezovanje trikotnika znanja (raziskave, inovacije in izobraževanje), da se ustvarita gospodarska in družbena dodana vrednost ter povečajo donosi zaradi okrepljenega sodelovanja. Okrepitev sedanjih in morebitnih centrov odličnosti na področju raziskav, inovacij in izobraževanja v EU, da se ustvarijo svetovno konkurenčni centri dejavnosti, svetovno znani po odličnosti. Izkoriščanje neizrabljenega potenciala prednosti raziskav EU, da se zagotovijo večji donosi na trgih proizvodov in dela. || –                 540 organizacij iz univerzitetnih krogov, podjetij in področja raziskav, ki tesno sodelujejo v povezanih SZI; –                 80 dodatnih organizacij, ki se pridružijo že delujočim SZI; –                 devet sporazumov o upravljanju in uporabi intelektualne lastnine v SZI; –                 8,890 milijarde EUR, pridobljenih iz drugih virov, ne iz finančnih virov EIT, kar ustreza do 75 % financiranja skupnega proračuna SZI (učinek finančnega vzvoda javnih in zasebnih virov). 
 Povečanje privlačnosti in komercialnega pomena priložnosti podiplomskega izobraževanja, da se privabijo, razvijajo in ohranijo ustrezna znanja in spretnosti v EU. || –                 25 pripravljenih učnih načrtov za podjetništvo; –                 85 razvitih izobraževalnih modulov in modulov usposabljanja, vključno s stopnjami izobrazbe z oznako EIT. 
 Razvoj učinkovitega sodelovanja med centri odličnosti, da se ustvari kritična masa za napredne inovacije in izobraževanje. || –               tri SZI v „fazi normalnega delovanja“, tri v „fazi razvoja“ in tri v „fazi ustanavljanja/razvoja“; –               45 ustanovljenih kolokacijskih centrov SZI, ki omogočajo osebno sodelovanje. 
 Spodbujanje razvoja inovativnih proizvodov in postopkov, kadar ti zaradi neuspešnosti trga niso zagotovljeni optimalno. || –               600 novih in odcepljenih podjetij, ki so jih ustanovili študenti/raziskovalci/profesorji SZI; –               6 000 inovacij v delujočih podjetjih, ki so jih ustvarili študenti/raziskovalci/profesorji SZI; –               3 000 dovoljenj in svetovalnih storitev. 
 Okrepitev zmogljivosti za podjetništvo v EU, da se ustvarijo nove poslovne dejavnosti ter se poveča izkoriščanje potencialne vrednosti rezultatov na področju raziskav in izobraževanja. || –          10 000 študentov v magistrskih programih EIT; –                    10 000 študentov v doktorskih programih EIT; –                    20 000 študentov in učiteljev v nediplomskih programih za podjetništvo; –                    100 % študentov diplomskih programov se je udeležilo geografske mobilnosti ter mobilnosti med akademskim in poslovnim svetom; –                    25 % učiteljev je končalo udeležbo na mednarodni mobilnosti ali mobilnosti med akademskim in poslovnim svetom; –                    vsaj 25 % študentov in učiteljev bi moralo biti mednarodnih. 
 Odprava razlik v inovacijski zmogljivosti v EU z razvojem in izmenjavo znanja o donosih novih modelov inovacijskih praks in upravljanja. || –                     600 organizacij, ki ne sodelujejo v SZI, imajo pa koristi iz dejavnosti EIT na področju razširjanja in ozaveščanja; –                     40 prireditev o najboljših praksah, ki jih organizirajo EIT/SZI; –                     2 500 posameznikov, ki v programih raziskovalnih štipendij izkoriščajo najboljše prakse SZI. 
1.5         Utemeljitev predloga/pobude
1.5.1      Potrebe, ki jih je treba
kratkoročno ali dolgoročno zadovoljiti
–                        
Utrditev treh delujočih SZI[9] s spodbujanjem njihove rasti, učinka in trajnosti. 
–                        
Postopen razvoj novih SZI z zagotavljanjem njihovega izbora in delovanja. Predvideno je
povečanje števila SZI, in sicer za tri leta 2014 in še za tri leta 2018. 
–                        
Okrepitev učinka EIT z izmenjavo znanja,
razširjanjem, ozaveščanjem in mednarodno izpostavitvijo. Na podlagi izkušenj odličnih SZI bo EIT s ciljno usmerjenimi
ukrepi razširjanja in izmenjave znanja zagotovil, da se bodo te izkušnje širile
tudi zunaj SZI, s čimer bo spodbujal uspešen proces vzajemnega učenja
in hitrejšega sprejemanja novih inovacijskih modelov v celotni Uniji in vseh
državah članicah. 
1.5.2      Dodana vrednost ukrepanja
Evropske unije
EIT
vzpostavlja izrecno povezavo med celotnim inovacijskim ciklom od izobraževanja
in ustvarjanja znanja do inovativnih pristopov v novih in že delujočih
podjetjih. Njegov pristop obsega številne elemente, s katerimi prispeva pravo
dodano vrednost na ravni EU: 
·                        
odpravljanje razdrobljenosti z dolgoročnimi povezanimi partnerstvi in doseganje kritične
mase v okviru evropske razsežnosti. EIT na podlagi sedanjih pobud za
sodelovanje izbrana partnerstva v SZI nadgradi na trajnejšo in strateško raven.
SZI omogočajo, da se vrhunski partnerji združijo v novih strukturah,
optimizirajo rabo sedanjih virov in dostopajo do novih poslovnih priložnosti
prek novih vrednostnih verig z večjim tveganjem in obsežnejšimi izzivi.
Čeprav je centrov odličnosti v državah članicah EU veliko, ti
posamično pogosto ne dosegajo kritične mase za konkuriranje na
svetovni ravni. Kolokacijski centri SZI ponujajo močnim lokalnim akterjem
priložnost, da se tesno povežejo z drugimi odličnimi partnerji v splošnem
strateškem okviru, ki ga ponuja SZI kot celota, ter jim tako omogočajo, da
delujejo na svetovni ravni in so svetovno priznani; 
·                        
povečanje učinka naložb na
izobraževanje, raziskave in inovacije ter preizkušanje novih načinov
upravljanja inovacij: EIT s pospeševanjem sprejemanja
in izkoriščanja tehnologij in izsledkov raziskav deluje kot pospeševalec
in ustvarja dodano vrednost za sedanjo raziskovalno bazo. Inovacijske
dejavnosti pa na drugi strani prispevajo k usklajevanju in krepitvi naložb v
raziskave ter k temu, da se pri dejavnostih izobraževanja in usposabljanja bolj
upoštevajo potrebe podjetij. Na podlagi tega se lahko začne uspešen in
zelo interaktiven proces. V ta namen ima EIT precej prožnosti za preizkušanje
novih inovacijskih modelov, kar omogoča pravo razlikovanje v upravljanju
SZI in financiranju modelov SZI ter hitro prilagajanje za boljše
izkoriščanje novih priložnosti na zadevnih področjih;
·                        
čezmejno podpiranje talentov in spodbujanje
podjetništva s povezovanjem v okviru trikotnika znanja: EIT podpira inovacije, temelječe na ljudeh, ter študente,
raziskovalce in podjetnike postavlja v jedro svojih prizadevanj. Omogoča
nove poklicne poti med akademskim svetom in zasebnim sektorjem ter inovativne
programe za poklicni razvoj. Oznaka EIT za inovativne magistrske in doktorske
programe SZI bo prispevala k ustvarjanju mednarodno priznane znamke
odličnosti, ki bo pomagala privabljati talente iz Evrope in tujine.
Podjetništvo se spodbuja z novo generacijo vrhunskih študentov, ki imajo znanje
in pravi odnos, da ideje spremenijo v nove poslovne priložnosti, kar prispeva k
učinkovitemu izkoriščanju znanja in zagotavljanju donosov naložb
podjetij.
1.5.3      Glavna spoznanja iz podobnih
izkušenj
EIT je uspešno
končal začetno stopnjo, ki je bila namenjena vzpostavitvi njegove
funkcije odločanja in izvršne funkcije – upravnega odbora in sedeža – ter
operativne veje, to so skupnosti znanja in inovacij (SZI). 
Več informacij
je na voljo v predlogu sklepa Evropskega parlamenta in Sveta o strateškem
inovacijskem programu EIT.
Glavna
spoznanja iz finančnega vidika, pridobljena v začetni fazi
ustanavljanja SZI, so:
·                        
način financiranja EIT, ki temelji na skupnih
prednostih in virih že delujočih odličnih organizacij, pri čemer
financiranje EIT spodbuja pridobivanje in združevanje dodatnih finančnih
virov različnih javnih in zasebnih partnerjev, se zdi ustrezen.
Financiranje EIT je zato predvideno samo za „dejavnosti SZI z dodano
vrednostjo“, zlasti projekte SZI na področju izobraževanja, podjetništva
in ustanavljanja podjetij, ki povečujejo naložbe v uveljavljene dejavnosti
(npr. sedanje raziskovalne projekte);
·                        
SZI gredo skozi različne razvojne stopnje z
različnimi značilnostmi, kar zadeva vrednost njihovih celotnih
proračunov. Njihova potreba po financiranju in zmožnost črpanja sta
na začetku, v fazi ustanavljanja, razmeroma omejeni, v naslednjih letih pa
se zelo povečata. Petnajstletna doba delovanja SZI obsega naslednje faze:
–                        
dvoletno fazo „ustanavljanja“: to je obdobje, v
katerem SZI vzpostavi svojo organizacijo, potrebne finančne in pravne
strukture ter zaposli ključno osebje. V tem obdobju bo EIT prispeval v
povprečju 35 % proračuna posamezne SZI, kar ustreza 28 milijonom
EUR;
–                        
triletno fazo „razvoja“: predpostavlja se, da je
SZI že ustanovljena in da je že začela izvajati svoje glavne dejavnosti,
vendar še vedno dinamično širi obseg svojih dejavnosti in povečuje
število partnerjev. V tem obdobju bo EIT prispeval približno 26 %
proračuna posamezne SZI, kar ustreza 154,7 milijona EUR;
–                        
šestletno fazo „normalnega delovanja“: SZI ima
stabilno strukturo z jasno opredeljenim obsegom dejavnosti. V tem obdobju bo
EIT prispeval v povprečju 25 % proračuna posamezne SZI, kar
ustreza 475,5 milijona EUR;
–                        
štiriletno fazo „doseganja trajnosti“: dejavnosti
SZI so podobne dejavnostim v fazi normalnega delovanja, finančni prispevek
EIT pa se bo postopoma zmanjševal, zaradi česar bo morala SZI zagotoviti
druge vire prihodkov. V tem obdobju bo prispevek EIT povprečno zagotovil 22 %
proračuna posamezne SZI, kar ustreza 258 milijonom EUR.
1.5.4      Skladnost in možnosti
dopolnjevanja z drugimi relevantnimi instrumenti
Medsebojna povezanost raziskav, inovacij in izobraževanja se v pobudah
in programih EU vse bolj priznava. Obstaja velik potencial za ukrepe, ki se
vzajemno krepijo, strateški okvir programa Obzorje 2020 pa bo dodatno
zagotovil boljše izkoriščanje teh sinergij.
EIT bo močno prispeval k ciljem iz programa Obzorje 2020, zlasti z
obravnavanjem družbenih izzivov ob dopolnjevanju z drugimi pobudami na teh
področjih. S tem bo precej prispeval k spodbujanju okvirnih pogojev,
potrebnih za uresničitev inovativnega potenciala raziskav EU in
spodbujanje dokončne vzpostavitve evropskega raziskovalnega prostora.
Poleg tega prinaša v politiko EU na področju raziskav in inovacij
celovito izobraževalno razsežnost. Z inovativnim podjetniškim izobraževanjem
ima pomembno premostitveno vlogo med okvirom za raziskave in inovacije ter
politikami in programi na področju izobraževanja, s čimer zagotavlja
kontinuiteto in dolgoročnejšo institucionalno zavezanost, potrebno za
doseganje trajnostnih sprememb v visokošolskem izobraževanju. 
Poleg tega obstajajo možnosti za medsebojno dopolnjujoče se
delovanje s kohezijsko politiko Unije s preučevanjem povezav med
lokalnimi in svetovnimi vidiki inovativnosti. Kolokacijski centri
omogočajo čezmejno sodelovanje v mrežah SZI in zunaj njih ter imajo
dobre možnosti, da izkoristijo različne sheme financiranja iz svojih
zadevnih regij. 
Čeprav se možnosti za sinergije razlikujejo glede na tematsko
področje SZI, so na ravni EU številne pobude in programi, ki še posebej
zagotavljajo koristi iz sodelovanja in usklajevanja. 
Pobude za skupno načrtovanje programov,
ki so ključni instrument za odpravljanje razdrobljenosti na področju
raziskav, bi morale zagotoviti jedro vseevropske raziskovalne baze SZI. SZI pa
lahko pospešijo in okrepijo izkoriščanje odličnih javnih raziskav,
združenih s pobudami za skupno načrtovanje programov, ter tako odpravljajo
razdrobljenost na področju inovativnosti. Skupne tehnološke pobude ter
novoustanovljena javna in zasebna partnerstva so izhodišče za
spodbujanje obsežnih industrijskih raziskav in krepijo razvoj pomembnih
tehnologij. SZI lahko pomagajo spodbujati te pomembne naložbe v raziskave, da
se okrepita prenos tehnologije in komercializacija ter se z največjimi
podjetniškimi talenti razvijejo novi projekti v okviru delujočih podjetij.
EIT bo s pristopom na podlagi trikotnika znanja dopolnjeval naložbe Evropskega
raziskovalnega sveta v pionirske raziskave svetovnega merila, in sicer z
obravnavo celotne inovacijske verige od idej do uporabe in izrabljanja, ter
zagotovil dodatne možnosti za inovativnost in izpostavitev podjetništvu za
raziskovalce, vključene v program Marie Curie, in študente,
vključene v program Erasmus za vse.
Prihodnja evropska partnerstva za inovacije bodo zagotovila
splošne okvire za olajšanje uskladitve in sinergij med sedanjimi instrumenti in
politikami na področju raziskav in inovacij, ki jih usmerjata ponudba in
povpraševanje. Za vzajemno delovanje z evropskimi partnerstvi za inovacije
SZI zaradi svoje porazdeljenosti zagotavljajo strukturirano mrežo
strokovnjakov, ki imajo dobro izhodišče za ugotavljanje okvirnih pogojev
in najboljše prakse v zvezi z vprašanji politike, regulativnimi vprašanji ali
vprašanji standardizacije, ki vplivajo na zadevni sektor ali pomenijo izziv.
1.6         Trajanje ukrepa in
finančnih posledic
Časovno omejen
predlog/pobuda:
–     
X  trajanje predloga/pobude od 1. 1. 2014
do 31. 12. 2020,
–     
     finančne posledice od 1. 1. 2014 do 31. 12. 2022.
–     
¨ Časovno neomejen predlog/pobuda:
–     
¨ finančne posledice od [DD. MM.] LLLL do [DD. MM.] LLLL.
1.7         Načrtovani načini
upravljanja[10]
Neposredno centralizirano upravljanje – Komisija.
X Posredno centralizirano upravljanje –
prenos izvrševanja na:
–     
¨  izvajalske agencije,
–     
X  organe, ki jih ustanovi Evropska unija[11],
–     
¨  nacionalne javne organe/organe, ki opravljajo javne storitve,
–     
¨  osebe, ki se jim zaupa izvedba določenih ukrepov v skladu z
naslovom V Pogodbe o Evropski uniji in so določene v zadevnem temeljnem
aktu v smislu člena 49 finančne uredbe.
¨ Deljeno upravljanje
z državami članicami.
¨ Decentralizirano upravljanje s tretjimi državami.
¨ Skupno upravljanje z
mednarodnimi organizacijami (navedite).
2.           UKREPI UPRAVLJANJA
Poenostavitev in prožnost sta ključni za
uspeh EIT in sodelovanje poslovne skupnosti. Po začetnem obdobju EIT še
vedno ni v celoti izkoristil svoje prožnosti, da bi dosegel še večjo
poenostavitev.
Da bo EIT dosegel učinkovite rezultate in
spodbujal prodorne rešitve na področju inovacij, je nujna poenostavitev,
izvedena na odgovoren način. EIT gleda na poenostavitev kot na
dinamičen proces, ki je vključen v njegovo delovanje in je sestavni
del njegove podpore SZI. V ta namen si bo prizadeval za prilagoditev,
izboljšanje in racionalizacijo svojih notranjih postopkov ter bo stalno iskal
poenostavljene postopke, ki lahko SZI pomagajo spopadati se z novimi,
nastajajočimi potrebami in krepijo njihov učinek. 
Operativna poenostavitev: 
EIT bo na podlagi
preizkusov in izkušenj SZI pripravil program poenostavitve na
ključnih področjih, vključno z merili za ocenjevanje napredka,
ter Komisiji poročal o napredku pri izvajanju v triletnem delovnem
programu.
Komisija bo skrbno spremljala zmožnost EIT, da
na podlagi svojega programa za poenostavitev pripravi kar najpreprostejše
sporazume in načela za financiranje in upravljanje dejavnosti SZI. 
Finančna poenostavitev:
Ker je eden od ciljev EIT olajšati sodelovanje
zasebnega sektorja, morata biti v njegovih finančnih pravilih[12], ki
temeljijo na okvirni finančni uredbi in vsebujejo posebna odstopanja, ki
jih je odobrila Komisija, odražena njegov cilj in potreba po zadostni
operativni prožnosti, da bo privlačen za svoje poslovne in
raziskovalne/akademske partnerje. 
Po drugi strani, kot je določeno v
členu 1 Uredbe o določitvi pravil za sodelovanje in razširjanje v
okviru programa Obzorje 2020, se bodo po potrebi zahtevala odstopanja od pravil
iz te uredbe ali Uredbe EU št. XX/2012 (finančna uredba), pri čemer
bodo upoštevane določbe uredbe o EIT in posebne potrebe EIT (tj. razpis za
nove kroge imenovanja in izbora SZI namesto razpisa za zbiranje predlogov).
Za dosego poenostavitve bodo v postopku
upravljanja finančne pomoči izvedeni številni ukrepi v skladu s
poenostavitvijo pravil o financiranju, predlagano v okviru programa Obzorje 2020.
To bo potekalo:
·                        
s poenostavljenim vračilom realnih neposrednih
stroškov, širšim sprejetjem običajnih računovodskih praks SZI,
vključno z upravičenostjo nekaterih davkov in dajatev;
·                        
z možnostjo, da SZI, ki navadno uporabljajo to
računovodsko prakso, ter lastniki malih in srednjih podjetij brez
plače za zaposlene uporabijo stroške na enoto (povprečni stroški za
osebje);
·                        
s poenostavitvijo beleženja delovnega časa z
zagotovitvijo jasnega in preprostega sklopa pogojev, zlasti odpravo obveznosti
beleženja delovnega časa za osebje, ki dela pri projektu EU s polnim
delovnim časom/več kot polovičnim delovnim časom;
·                        
z enotno stopnjo vračila za vse SZI;
·                        
z enotno pavšalno stopnjo za posredne stroške kot
splošno pravilo;
·                        
s sistemom stroškov na enoto in pavšalnih stopenj
za štipendije;
·                        
s strategijo nadzora, kot je opisana v oddelku 2.2.2,
s katero se bo dosegalo ravnotežje med zaupanjem in nadzorom ter dodatno
zmanjšalo upravno breme SZI;
·                        
v skladu s pravili za sodelovanje, predlaganimi v
okviru programa Obzorje 2020, je vrednost prispevkov v naravi, ki jih SZI
zagotovijo tretje strani, lahko upravičena, kar pomeni veliko spremembo
glede na sedanja pravila o upravičenosti stroškov.
2.1         Določbe glede
spremljanja in poročanja
Navedite pogostost in
pogoje.
Pravila za spremljanje in poročanje bodo določena ob
upoštevanju uspešnosti in stroškovne učinkovitosti na podlagi pridobljenih
izkušenj. Temeljila bodo na celoviti, pravočasni in usklajeni strategiji z
močnim poudarkom na neposrednih učinkih, rezultatih in vplivih (glej
oddelek 1.4.4 tega dokumenta). 
SPREMLJANJE
Komisija je povečala svojo podporo EIT pri vzpostavljanju dobrega
in zanesljivega v rezultate usmerjenega sistema nadzora. V sistemu spremljanja
morata biti priznani neodvisnost EIT ter samostojnost SZI in njihovih
pogodbenih razmerij. Hkrati morata biti zagotovljeni polna odgovornost EIT in
popolna prožnost SZI pri uresničevanju njihovih poslovnih načrtov.
Komisija bo sodelovala z EIT, da se oceni dosežen napredek.
Spremljanje EIT bo vzpostavljeno na naslednjih štirih ravneh:
1. spremljanje posamezne SZI na podlagi posameznih ciljev in glavnih
kazalnikov uspešnosti, določenih v poslovnih načrtih SZI. SZI
bodo dobile veliko svobode (pristop od spodaj navzgor) za opredelitev svojih
notranjih strategij, organizacije in dejavnosti ter pridobivanje potrebnih
sredstev; 
2. spremljanje vseh SZI, ki ga bo izvajal EIT in bo
osredotočeno na več strateških ciljev EIT, določenih v sistemu
kazalnikov EIT, ki obsega skupen sklop kazalnikov za vse SZI. Sistem kazalnikov
bo osredotočen na dosežke in rezultate vseh SZI ter njihovo ustvarjanje
gospodarskih in družbenih učinkov. Z njim se bo ocenjevala uspešnost SZI
pri doseganju nekaterih ciljev. Poleg tega bo EIT, kot je predlagano v reviziji
pravne podlage, pred objavo novih razpisov objavil merila in postopke za
financiranje, spremljanje in vrednotenje dejavnosti SZI; 
3. spremljanje dejavnosti samega EIT, pri čemer bodo
združeni kvantitativni in kvalitativni kazalniki v srednjeročnem vidiku.
Pri tem se bodo preučevali na primer uspešnost EIT pri zagotavljanju
podpore SZI, intenzivnost in obseg ozaveščanja (število prireditev o
najboljših praksah), razširjanje in mednarodne dejavnosti ter učinek EIT v
širših evropskih programih politike na področju inovacij, raziskav in
izobraževanja (na primer odstotni delež modelov, ki jih je preizkusil EIT in so
jih sprejele druge pobude);
4. spremljanje in vrednotenje EIT kot inštituta EU za inovacije v
okviru programa Obzorje 2020, kar bo izvajala Komisija v skladu z
določbami uredbe o EIT ter je tudi opisano v členih 25 in 26 Uredbe
XXX Evropskega parlamenta in Sveta z dne XXX o programu Obzorje 2020.
Vrednotenja so predvidena za leta 2016 (samo EIT), 2017 (vmesno vrednotenje EIT
kot del programa Obzorje 2020) in 2023 (naknadno vrednotenje EIT kot del
programa Obzorje 2020). Poleg tega je predlagano, da lahko Komisija kadar koli
opravi dodatna vrednotenja pri strateško pomembnih temah ali vprašanjih.
Sinergije načrtovanih dejavnosti EIT z drugimi programi EU je treba
zagotoviti z oceno triletnega delovnega programa EIT, ki jo opravi Komisija.
POROČANJE
EIT je organ Unije in prejema finančno pomoč iz
proračuna Evropske unije, zato bo z vidika finančnega upravljanja in
nadzora obravnavan kot drugi organi, ustanovljeni na podlagi pogodbe, ki so
navadno označeni kot agencije Unije. To pomeni, da za EIT velja točka
[17] Medinstitucionalnega sporazuma z dne XX/YY/201Z med Evropskim parlamentom,
Svetom in Komisijo o sodelovanju v proračunskih zadevah in dobrem
finančnem poslovodenju, kar zadeva proračunski organ v letnem
proračunskem postopku. Glede poročanja o izvajanju sistema
spremljanja:
·                        
v triletnem delovnem programu EIT bodo opredeljeni
zadevni prednostne naloge in cilji v okviru strateških ciljev EIT za naslednje
leto (n + 1). O prednostnih nalogah in ciljih se je treba pred
končnim sprejetjem triletnega delovnega programa posvetovati s SZI, da jih
bo mogoče v celoti vključiti v njihove zadevne letne poslovne
načrte;
·                        
letno poročilo o dejavnostih za preteklo leto
(n - 1) bo vsebovalo rezultate spremljanja za leto (n - 1)
ter opis, kako in v kolikšni meri so bili doseženi cilji. Upoštevati mora
poročila SZI o stroških in uspešnosti njihovih dejavnosti za preteklo leto
(n - 1).
Pogoji poročanja SZI so določeni v okvirnem sporazumu
o partnerstvih in letnih sporazumih o finančni pomoči (poročanje
o uspešnosti in stroških). Po drugi strani bodo za povečanje uspešnosti in
stroškovne učinkovitosti na podlagi izkušenj, ki jih je EIT pridobil
medtem, ko so SZI izvajale letne sporazume o finančni pomoči, v
postopku upravljanja finančne pomoči izvedeni številni
poenostavitveni ukrepi, katerih pomembna cilja bosta zmanjšati upravno breme
SZI in povečati kakovost zbranih podatkov. Poleg tega se bo, kot je
pojasnjeno zgoraj, na podlagi sistema kazalnikov uporabljal skupen sklop
kazalnikov za vse SZI, njegov poudarek pa bo na dosežkih in rezultatih vseh SZI
ter njihovem ustvarjanju gospodarskih in družbenih učinkov. 
2.2         Sistem upravljanja in nadzora
2.2.1      Ugotovljena tveganja
Ob upoštevanju jasne potrebe po učinkovitem in uspešnem
upravljanju evropskega proračuna ter da se preprečijo goljufije in
zapravljanje, bo EIT pri izvrševanju proračuna vzpostavil notranji
nadzorni sistem, ki bo omogočal razumno zagotovilo, da napaka v
večletnem obdobju odhodkov znaša 2–5 %, po možnosti približno 3,5 %,
kot je predlagano v Uredbi o določitvi pravil za sodelovanje in
razširjanje v okviru programa Obzorje 2020, na kateri bosta temeljila sistem
notranjega nadzora in revizijska strategija.
Po drugi strani bo okvir notranjega nadzora EIT temeljil tudi na
standardih Komisije za notranji nadzor, postopkih, lastnih EIT, predhodnih
preverjanjih vseh izdatkov, ki so jih prijavile SZI in jih je financiral EIT,
revizijskih potrdilih, predhodnem potrjevanju metodologij prijavljanja
stroškov, naknadnih revizijah vzorca zahtevkov, rezultatih projektov in
zunanjem vrednotenju.
V skladu s členom 38(4) finančnih pravil EIT je
odredbodajalec v skladu s standardi, ki jih sprejme upravni odbor na podlagi
enakovrednih standardov, ki jih določi Komisija, ter ob upoštevanju
tveganj v zvezi s poslovodnim okoljem in naravo financiranih ukrepov,
vzpostavil organizacijsko strukturo in notranje sisteme in postopke za
upravljanje in kontrolo, ki so primerni za opravljanje nalog EIT.
Postopek obvladovanja tveganja se izvede enkrat na leto, da se
zmanjšajo morebitna tveganja, povezana z izvajanjem vseh dejavnosti EIT. V
zvezi s tem mora EIT pri določanju okvira notranjega nadzora upoštevati
tveganja izvedenih dejavnosti, posebne značilnosti množice
upravičencev in ponavljanje upravičencev (dejansko tri SZI),
pogostost dodeljene finančne pomoči (letno) in obseg transakcij (glej
točko 1.5.3 o petnajstletni dobi delovanja SZI in različnih razvojnih
stopnjah) ter se izogibati prekrivanju financiranja. 
Ker so bile prve finančne pomoči dodeljene SZI leta 2010, EIT
še nima rezultatov o stopnjah napak. Med izvajanjem sedanjih sporazumov o
finančni pomoči pa so bile ugotovljene naslednje kategorije tveganj:
–                        
napake zaradi zapletenih pravil;
–                        
napake zaradi razlage pravil;
–                        
spoštovanje pravil o upravičenosti;
–                        
razpoložljivost dokazil;
–                        
napačen izračun posrednih stroškov.
Zgoraj opisani poenostavitveni ukrepi bodo prispevali tudi k
izboljšanju in zmanjšanju stopenj napak.
2.2.2      Načrtovani načini
nadzora
Kot je opisano v členu 23 Uredbe XXX Evropskega parlamenta in
Sveta z dne XXX o programu Obzorje 2020, bo sistem nadzora, ki ga bo vzpostavil
EIT, omogočal razumno zagotovilo glede ustreznega obvladovanja tveganj v
zvezi z učinkovitostjo in uspešnostjo dejavnosti, zagotavljal zakonitost
in pravilnost povezanih transakcij ter dosegal ravnotežje med zaupanjem in
nadzorom. Poleg tega bo dodatno zmanjšal upravno breme SZI.
Revizijska strategija kot del sistema nadzora, ki ga bo izvajal EIT, bo
temeljila na finančni reviziji reprezentativnega vzorca odhodkov iz
celotnega proračuna EIT, zlasti dohodkov za letne finančne
pomoči, ki se SZI dodeljujejo na letni ravni. Ta reprezentativni vzorec se
lahko dopolni z izborom na podlagi ocene tveganj v zvezi z odhodki med
predhodnim preverjanjem vseh zahtevkov, pridobljene izkušnje pa se bodo
uporabile pri oceni nadzornega okvira ocen tveganj za izvajanje finančne
pomoči. Revizije odhodkov se izvajajo dosledno ter v skladu z načeli
gospodarnosti, učinkovitosti in uspešnosti. 
Kar zadeva okvir notranjega nadzora EIT, je EIT pripravil celovito
strategijo, vključno z nadzorno strukturo, za izvajanje notranjega nadzora
v celotnem ciklu izdatkov. Višje vodstvo zagotavlja, da je upravni odbor to
celovito strategijo ter pobudo za standardizacijo in poenostavitev in njeno
izvajanje uradno sprejel.
Pobuda za standardizacijo in poenostavitev, ki jo izvaja EIT, temelji
na tridelnem pristopu:
–                        
standardizirano načrtovanje in delovni program
EIT;
–                        
povezanost s postopkom obvladovanja tveganj;
–                        
razvoj standardnih delovnih postopkov.
Standardni delovni postopki so podrobna pisna navodila, katerih namen
je doseči enotno izvajanje nekega postopka; navodila navadno pokrivajo
več kot eno nalogo ali področje v EIT, enoti, oddelku ali skupinah.
V okviru poenostavitve s poudarkom na uspešnosti in za povečanje
učinkovitosti, pravilnosti ter zmanjšanje vsake morebitne stopnje napake
pri dejavnostih, ki jih izvaja EIT v zvezi z dejavnostmi SZI, se bo predlagala
uporaba finančne pomoči v obliki pavšalov, pavšalnih stopenj in
lestvic stroškov na enoto v skladu z značilnostmi dejavnosti, ki jih
izvajajo SZI, kot je predlagano v Uredbi XXX Evropskega parlamenta in Sveta z
dne XXX o programu Obzorje 2020. Za revizijska potrdila o finančnih
izkazih, ki jih predložijo SZI in različni partnerji ter s katerimi
neodvisni revizorji preverjajo zakonitost in ustreznost zneskov, navedenih v
finančnih poročilih, bo določen prag v višini, opredeljeni v
členu 28 Uredbe o določitvi pravil za sodelovanje in razširjanje v
okviru programa Obzorje 2020. Vse druge določbe iz te uredbe se bodo
uporabljale tudi za potrdila o metodologiji in revizorje, ki izdajajo potrdila.
2.3         Ukrepi preprečevanja
goljufij in nepravilnosti
2.3.1      Navedite obstoječe ali
načrtovane preprečevalne in zaščitne ukrepe.
Kot je opisano v členu 24 Uredbe XXX Evropskega parlamenta in
Sveta z dne XXX o programu Obzorje 2020, EIT sprejme ustrezne ukrepe, s
katerimi zagotovi, da so finančni interesi Unije zaščiteni. Pri
predlogih za program Obzorje 2020 je bilo preverjeno, ali dopuščajo
goljufije, opravljena pa je bila tudi ocena njihovega učinka. Na splošno
bi morali predlagani ukrepi pozitivno vplivati na boj proti goljufijam, dajati
večji poudarek na tveganju temelječim revizijam ter okrepiti
vrednotenje in nadzor.
EIT je odločen, da se bo boril proti goljufijam na vseh stopnjah
postopka upravljanja finančne pomoči in drugih izvedenih dejavnosti.
Vse sprejeti sklepi in pogodbe, ki jih sklene EIT, izrecno določajo, da
lahko Evropski urad za boj proti goljufijam (urad OLAF) in Računsko
sodišče na kraju samem opravita preglede in inšpekcije dokumentov vseh
izvajalcev in podizvajalcev, ki so prejeli sredstva Unije, tudi v prostorih
končnih upravičencev, v skladu s postopki iz Uredbe Sveta (Euratom,
ES) št. 2185/96 z dne 11. novembra 1996 o pregledih in inšpekcijah na
kraju samem[13].
Urad OLAF ima pravico izvesti notranjo preiskavo v EIT, upravni odbor
pa je podpisal sporazum o pristopu k medinstitucionalnemu sporazumu z dne 25.
maja 1999 med Evropskim parlamentom, Svetom in Komisijo o preiskavah urada OLAF[14].
EIT je sprejel tudi sklep o pogojih za izvajanje notranjih preiskav v
zvezi s preprečevanjem goljufij, korupcije in drugega protipravnega
ravnanja, ki škoduje interesom Unije.
3.           OCENA FINANČNIH POSLEDIC
PREDLOGA/POBUDE
3.1         Zadevni razdelki
večletnega finančnega okvira in odhodkovne proračunske vrstice
·     
Obstoječe odhodkovne proračunske vrstice
Po vrsti, v skladu z razdelki večletnega
finančnega okvira in proračunskimi vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka 15.02.11 Evropski inštitut za inovacije in tehnologijo (EIT) || DIF./NEDIF. [15] || držav Efte[16] || držav kandidatk[17] || tretjih držav || v smislu člena 18(1)(aa) finančne uredbe 
 1 || 15 02 11 01 „Upravna struktura“ 2008–2013 || NEDIF. || DA || NE || NE || NE 
 1 || 15 02 11 02 „Skupnosti znanja in inovacij (SZI) in druge operativne dejavnosti“ 2008–2013 || DIF. || DA || NE || NE || NE 
·     
Zahtevane nove proračunske vrstice
Po vrsti, v skladu z
razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
   || DIF./NEDIF. [18] || držav Efte[19] || držav kandidatk[20] || tretjih držav || v smislu člena 18(1)(aa) finančne uredbe 
   || 15 07 03 01 „Upravna struktura“ 2014–2020 || NEDIF. || DA || NE || NE || NE 
   || 15 07 03 02 „Skupnosti znanja in inovacij (SZI) in druge operativne dejavnosti“ 2014–2020 || DIF. || DA || NE || NE || NE 
3.2         Ocenjeni učinek na
odhodke
3.2.1      Povzetek ocenjenega
učinka na odhodke
v mio. EUR (na tri decimalna mesta natančno) v
sedanjih cenah
 Razdelek večletnega finančnega okvira: || Številka || 1 – Upravni in operativni odhodki EIT 
 EIT ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || Leto 2022 || SKUPAJ 2014–2022 
 Naslov 1 – 15 07 03 01 „Upravna struktura“ 2014–2020 || prevzete obveznosti || (1a) || 5,837 || 6,386 || 7,949 || 8,108 || 8,730 || 8,905 || 9,083 ||   ||   || 54,998 
 plačila || (2a) || 5,837 || 6,386 || 7,949 || 8,108 || 8,730 || 8,905 || 9,083 ||   ||   || 54,998 
 Naslov 2 – 15 07 03 01 „Upravna struktura“ 2014–2020 || prevzete obveznosti || (1b) || 1,592 || 1,732 || 1,987 || 2,027 || 2,183 || 2,226 || 2,271 ||   ||   || 14,017 
 plačila || (2b) || 1,592 || 1,732 || 1,987 || 2,027 || 2,183 || 2,226 || 2,271 ||   ||   || 14,017 
 Naslov 3 – 15 07 03 02 „Skupnosti znanja in inovacij (SZI) in druge operativne dejavnosti“ 2014–2020 || prevzete obveznosti || (1c) || 267,498 || 324,047 || 389,375 || 472,279 || 497,460 || 554,832 || 599,777 ||   ||   || 3 105,268 
 plačila || (2c) || 232,723 || 281,921 || 338,756 || 410,883 || 432,790 || 482,704 || 521,806 || 299,888 || 103,796 || 3 105,267 
 Odobritve za EIT SKUPAJ || prevzete obveznosti || = 1a + 1b + 1c || 274,926 || 332,165 || 399,312 || 482,414 || 508,373 || 565,963 || 611,130 ||   ||   || 3174,283 
 plačila ||   = 2a + 2b + 2c || 240,151 || 290,039 || 348,693 || 421,018 || 443,703 || 493,835 || 533,159 || 299,888 || 103,796 || 3174,283 
 Razdelek večletnega finančnega okvira: || 1 || „Upravni odhodki – GD EAC“ 
v mio. EUR (na tri decimalna mesta natančno) v
sedanjih cenah
   ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 2014–2020 
 GD: EAC || 
  Človeški viri – kadrovski načrt – 15.01.05.01 || 0,472 || 0,481 || 0,491 || 0,501 || 0,511 || 0,521 || 0,531 || 3,507 || 
  Človeški viri – kadrovski načrt – 15.01.05.02 || 0,145 || 0,148 || 0,151 || 0,154 || 0,157 || 0,161 || 0,164 || 1,081 || 
  Drugi uprabni odhodki – 15.01.05.03 || 0,371 || 0,378 || 0,551 || 0,563 || 0,401 || 0,497 || 0,597 || 3,359 || 
 GD EAC SKUPAJ || n/a || 0,988 || 1,008 || 1,194 || 1,217 || 1,069 || 1,179 || 1,292 || 7,947 || 
 Odobritve za RAZDELEK 1 EAC večletnega finančnega okvira SKUPAJ || (prevzete obveznosti SKUPAJ = plačila SKUPAJ) || 0,988 || 1,008 || 1,194 || 1,217 || 1,069 || 1,179 || 1,292 || 7,947 
v mio. EUR (na tri decimalna mesta natančno) v
sedanjih cenah
   ||   ||   || Leto 2014 || Leto 2015 || Leto 2016 || Leto 2017 || Leto 2018* || Leto 2019* || Leto 2020* || Leto 2021 || Leto 2022 || SKUPAJ 2014–2022 
 Odobritve za RAZDELEK 1 večletnega finančnega okvira SKUPAJ || prevzete obveznosti || 275,914 || 333,173 || 400,505 || 483,632 || 509,442 || 567,142 || 612,422 ||   ||   || 3 182,230 
 plačila || 241,139 || 291,047 || 349,887 || 422,236 || 444,772 || 495,014 || 534,451 || 299,888 || 103,796 || 3 182,230 
* Dodatni znesek 1 689,006 milijona EUR
je za obdobje 2018–2020 na voljo sorazmerno iz proračunov za družbene
izzive in vodilni položaj v spodbujevalnih in industrijskih tehnologijah, na
okvirni podlagi in glede na pregled iz člena 26(1) Uredbe XX/XXX
o programu Obzorje 2020.
3.2.2      Ocenjeni
učinek na odobritve za poslovanje
–      ¨  Predlog/pobuda ne
zahteva porabe odobritev za poslovanje.
–      X  Predlog/pobuda zahteva porabo odobritev za poslovanje, kot je
pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno) v sedanjih cenah
 Navedba ciljev in realizacij   ò ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 2014–2020 
 REALIZACIJE || 
 vrsta realizacije[21] || povprečni stroški realizacije || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij skupaj || stroški skupaj || 
 SPECIFIČNI CILJ št. 1[22] – Utrditev in podpiranje rasti in učinka sedanjih SZI || 
 – realizacija || SZI ||   || 3 || 256,89 || 3 || 281,83 || 3 || 284,49 || 3 || 313,77 || 3 || 214,31 || 3 || 183,36 || 3 || 156,70 || 21 || 1 691,346 || 
 Seštevek za specifični cilj št. 1 || 3 || 256,89 || 3 || 281,83 || 3 || 284,49 || 3 || 313,77 || 3 || 214,31 || 3 || 183,36 || 3 || 156,70 || 21 || 1 691,346 || 
 SPECIFIČNI CILJ št. 2 – Postopen razvoj novih SZI || 
 – realizacija || SZI ||   ||   ||   || 3 || 25,98 || 3 || 82,81 || 3 || 135,98 || 3 || 232,61 || 3 || 260,17 || 3 || 274,87 || 18 || 1 012,410 || 
 – realizacija || SZI ||   ||   ||   ||   ||   ||   ||   ||   ||   || 3 || 27,57 || 3 || 87,87 || 3 || 144,31 || 9 || 259,750 || 
 Seštevek za specifični cilj št. 2 ||   ||   || 3 || 25,98 || 3 || 82,81 || 3 || 135,98 || 6 || 260,18 || 6 || 348,04 || 6 || 419,17 || 27 || 1 272,160 || 
 SPECIFIČNI CILJ št. 3 – Krepitev učinka EIT z izmenjavo znanja, razširjanjem, ozaveščanjem in mednarodno izpostavitvijo || 
 – realizacija ||   ||   ||   || 10,61 ||   || 16,24 ||   || 22,08 ||   || 22,52 ||   || 22,97 ||   || 23,43 ||   || 23,90 ||   || 141,762   || 
 Seštevek za specifični cilj št. 3 ||   || 10,61 ||   || 16,24 ||   || 22,08 ||   || 22,52 ||   || 22,97 ||   || 23,43 ||   || 23,90 ||   || 141,762 || 
 STROŠKI SKUPAJ ||   || 267,50 ||   || 324,05 ||   || 389,38 ||   || 472,28 ||   || 497,465 ||   || 554,83 ||   || 599,78 ||   || 3 105,268 || 
3.2.3      Ocenjeni učinek na
odobritve za človeške vire EIT
3.2.3.1   Povzetek
–     
¨  Predlog/pobuda ne zahteva porabe odobritev za upravne zadeve.
–     
X  Predlog/pobuda zahteva porabo odobritev za
upravne zadeve, kot je pojasnjeno v nadaljevanju:
v mio. EUR (na tri
decimalna mesta natančno) v tekočih cenah
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 2014–2020 
 Uradniki (razredi AD) EAC, proračunska vrstica 15 01 05 01 || 0,472 || 0,481 || 0,491 || 0,501 || 0,511 || 0,521 || 0,531 || 3,507 
 Uradniki (razredi AST) EAC, proračunska vrstica 15 01 05 01 || 0 || 0 || 0 || 0 || 0 || 0 || 0 || 0 
 Pogodbeni uslužbenci EAC, proračunska vrstica 15 01 05 02 || 0,068 || 0,069 || 0,071 || 0,072 || 0,074 || 0,075 || 0,076 || 0,505 
 Pogodbeni uslužbenci EIT, proračunska vrstica 15 07 03 01 || 1,358 || 1,386 || 1,413 || 1,441 || 1,470 || 1,500 || 1,530 || 10,098 
 Začasni uslužbenci EAC, proračunska vrstica 15 01 05 01 || 5,121 || 5,224 || 5,469 || 5,864 || 6,419 || 6,547 || 6,678 || 41,322 
 Napoteni nacionalni strokovnjaki EAC, proračunska vrstica 15 01 05 02 || 0,077 || 0,079 || 0,081 || 0,082 || 0,084 || 0,086 || 0,087 || 0,576 
 Napoteni nacionalni strokovnjaki EIT, proračunska vrstica 15 07 03 01 || 0,387 || 0,395 || 0,484 || 0,493 || 0,503 || 0,513 || 0,523 || 3,299 
 Prispevek na podlagi sporazuma o gostiteljstvu[23] || -1,560 || -1,560 || 0 || 0 || 0 || 0 || 0 || -3,120 
 SKUPAJ || 5,924 || 6,074 || 8,007 || 8,454 || 9,060 || 9,241 || 9,426 || 56,187 
3.2.3.2   Ocenjene potrebe po
človeških virih
–     
¨  Predlog/pobuda ne zahteva porabe človeških virov.
–     
X Predlog/pobuda
zahteva porabo človeških virov, kot je pojasnjeno v nadaljevanju:
–     
A) človeški viri EIT in GD EAC
ocena, izražena v celih številkah (ali na največ
eno decimalno mesto natančno)
 ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 
  Načrt delovnih mest (za uradnike in začasne uslužbence) || 
 || XX 07 03 01 (sedež in predstavništva Komisije) ||   ||   ||   ||   ||   ||   ||   || 
 || 15 07 03 01 (delegacije) EIT || 63 || 63 || 65 || 67 || 70 || 70 || 70 || 
 || 15 01 05 01 (posredne raziskave) || 3,5 || 3,5 || 3,5 || 3,5 || 3,5 || 3,5 || 3,5 || 
 || 10 01 05 01 (neposredne raziskave) ||   ||   ||   ||   ||   ||   ||   || 
 ||   ||   ||   ||   ||   ||   ||   ||   || 
 ||  Zunanje osebje (v ekvivalentu polnega delovnega časa: EPDČ)[24] || 
 || 15 07 03 01 (PU, ZU, NNS iz splošnih sredstev) ||   ||   ||   ||   ||   ||   ||   || 
 || XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   || 
 || XX 01 04 yy [25] || – na sedežu[26] ||   ||   ||   ||   ||   ||   ||   || 
 || – na delegacijah ||   ||   ||   ||   ||   ||   ||   || 
 || 15 01 05 02 (PU, ZU, NNS za posredne raziskave) || 2 || 2 || 2 || 2 || 2 || 2 || 2 || 
 || 10 01 05 02 (PU, ZU, NNS za neposredne raziskave) ||   ||   ||   ||   ||   ||   ||   || 
 || Druge proračunske vrstice (navedite) ||   ||   ||   ||   ||   ||   ||   || 
 || SKUPAJ || 68,5 || 68,5 || 70,5 || 72,5 || 75,5 || 75,5 || 75,5 || 
Potrebe po človeških virih se krijejo z
osebjem iz GD EAC, že dodeljenim za upravljanje tega ukrepa in/ali
prerazporejenim v generalni direktorat, po potrebi dopolnjenim z dodatnimi
viri, ki se lahko pristojnemu generalnemu direktoratu dodelijo v okviru
postopka letne dodelitve virov glede na proračunske omejitve.
Opis nalog:
 Uradniki in začasni uslužbenci GD EAC || – naloge v zvezi s postopkom sprejemanja proračuna EIT, zlasti predlog proračuna, prenosi; – priprava mnenja Komisije o triletnem delovnem programu EIT; – priprava stališča opazovalca Komisije na sestankih upravnega odbora EIT; – priprava sklepa Komisije o imenovanju članov upravnega odbora EIT; – koordinacija in uskladitev z drugimi pobudami EU, zlasti s programom Obzorje 2020; – priprava stališča Komisije za platformo interesnih skupin EIT; – organizacija letnih srečanj EIT-SZI in služb Komisije; – priprava razpisov za nove SZI; – spremljanje in vrednotenje EIT; – zagotavljanje skladnosti stopenj izobrazbe z oznako EIT z ukrepi, sprejetimi v okviru visokošolskega prostora. 
 Zunanje osebje GD EAC || – prispevanje k pripravi mnenja Komisije o triletnem delovnem programu EIT; – prispevanje h koordinaciji in uskladitvi z drugimi pobudami EU, zlasti s programom Obzorje 2020; – prispevanje k stališču Komisije za platformo interesnih skupin EIT; – prispevanje k organizaciji letnih srečanj EIT-SZI in služb Komisije; – prispevanje k pripravi razpisov za nove SZI; – prispevanje k zagotavljanju skladnosti stopenj izobrazbe z oznako EIT z ukrepi, sprejetimi v okviru visokošolskega prostora. 
–     
B) človeški viri EIT
   ||   || 2014 || 2015 || 2016 || 2017 || 2018 || 2019 || 2020 
 Načrt delovnih mest EIT 
 Začasni uslužbenci || AD || 27 || 27 || 28 || 29 || 32 || 32 || 32 
 AST || 11 || 11 || 11 || 12 || 12 || 12 || 12 
 Delovna mesta po načrtu SKUPAJ ||   38 || 38 || 39 || 41 || 44 || 44 || 44 
 Drugo osebje (v EPDČ) 
 Pogodbeni uslužbenci (PU) ||   || 20 || 20 || 20 || 20 || 20 || 20 || 20 
 Napoteni nacionalni strokovnjaki (NNS) ||   || 5 || 5 || 6 || 6 || 6 || 6 || 6 
 Drugo osebje skupaj ||   ||   ||   ||   ||   ||   ||   ||   
 OSEBJE EIT SKUPAJ ||   || 63 || 63 || 65 || 67 || 70 || 70 || 70 
Opis nalog:
 Začasni uslužbenci EIT || – delo v zvezi s proračunom EIT in programom poenostavitve; – priprava novih krogov imenovanja in izbora SZI; – koordinacija in uskladitev z drugimi pobudami EU, zlasti s programom Obzorje 2020; – platforma interesnih skupin EIT; – organiziranje srečanj in obravnav med EIT in SZI; – utrjevanje delovanja sedanjih SZI; – spremljanje in vrednotenje EIT; – ugotavljanje učinka EIT z izmenjavo znanja, razširjanjem, ozaveščanjem in mednarodno izpostavitvijo. 
 Zunanje osebje EIT || – prispevanje k pripravi novih krogov imenovanja in izbora novih SZI; – prispevanje k podjetniškemu in izobraževalnemu programu EIT; – prispevanje k platformi interesnih skupin; – prispevanje k zagotavljanju skladnosti stopenj izobrazbe z oznako EIT z ukrepi, sprejetimi v okviru visokošolskega prostora. 
Ob upoštevanju kadrovskega načrta v zvezi
s sedanjim večletnim finančnim okvirom je za EIT kot novo
ustanovljeno agencijo predvideno skupno 61 EPDČ do leta 2013 (kar ustreza 37
ZA, 20 PU in 4 NNS). V zvezi s tem bo GD EAC kot matični generalni
direktorat skrbno spremljal, kako EIT izvaja sedanji kadrovski načrt.
Na drugi strani bo matični generalni
direktorat med pripravo letnega proračuna proračunski organ zaprosil
samo za osebje, potrebno za doseganje ciljev EIT. 
Pomembno je tudi izpostaviti in priznati
veliko povečanje delovne obremenitve in pristojnosti EIT v okviru revizije
dejanske uredbe o EIT in SIP ter pomen novega proračuna, ki ga bo
izvrševal EIT. 
3.2.4      Skladnost z veljavnim
večletnim finančnim okvirom
–     
X  Predlog/pobuda je skladna z veljavnim
večletnim finančnim okvirom.
–     
¨  Predlog/pobuda bo pomenila spremembo ustreznega razdelka
večletnega finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
–     
¨  Predlog/pobuda zahteva uporabo instrumenta prilagodljivosti ali
spremembe večletnega finančnega okvira.[27]
Pojasnite te zahteve ter navedite zadevne razdelke in
proračunske vrstice ter ustrezne zneske.
3.2.5      Udeležba tretjih oseb pri
financiranju
–     
V predlogu/pobudi ni načrtovano sofinanciranje
tretjih oseb.
–     
X V predlogu/pobudi je načrtovano sofinanciranje,
kot je ocenjeno v nadaljevanju:
odobritve v mio. EUR
(na tri decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Skupaj 
 Sporazum o gostiteljstvu z madžarsko vlado* || 1,560 || 1,560 || 0 || 0 || 0 || 0 || 0 || 3,120 
 Financirane odobritve SKUPAJ || 1,560 || 1,560 || 0 || 0 || 0 || 0 || 0 || 3,120 
* Sporazum o gostiteljstvu predvideva, da
madžarska vlada 20 let krije stroške najema prostorov EIT (2011–2030) in pet
let stroške plač 20 zaposlenih (2011–2015), kar ustreza prispevku v višini
1,560 milijona EUR na leto.
3.3         Ocenjeni učinek na
prihodke
–     
X  Predlog/pobuda nima finančnih posledic za
prihodke.
–     
¨  Predlog/pobuda ima finančne posledice, kot je pojasnjeno v
nadaljevanju:
–                   
¨         na lastna sredstva,
–                   
¨         na razne prihodke.
v mio. EUR (na tri
decimalna mesta natančno)
 Proračunska vrstica prihodkov: || Odobritve na voljo za tekoče proračunsko leto || Učinek predloga/pobude[28] 
 Leto N || Leto N + 1 || Leto N + 2 || Leto N + 3 || … vstavite ustrezno število stolpcev glede na trajanje učinka (prim. točka 1.6) 
 Člen …………. ||   ||   ||   ||   ||   ||   ||   ||   
Za razne namenske
prihodke navedite zadevne proračunske vrstice.
Navedite metodo
izračuna učinka na prihodke.
[1]               UL C,
str. .
[2]               UL C,
str. .
[3]               http://ec.europa.eu/education/eit/eit-consultation_en.htm.
[4]               UL C, ,
str. .
[5]               UL C, ,
str. .
[6]               UL C,
str. .
[7]               ABM: upravljanje
po dejavnostih, ABB: oblikovanje proračuna po dejavnostih.
[8]               Pilotni
in pripravljalni ukrepi iz člena 49(6)(a) ali (b)
finančne uredbe.
[9]               EIT je
leta 2009 imenoval tri SZI na naslednjih področjih: prilagajanje podnebnim
spremembam in zmanjšanje njihovih učinkov (SZI „Climate“), informacijska
in komunikacijska družba prihodnosti („EIT ICTLabs“) in trajnostna energija
(SZI „InnoEnergy“).
[10]             Pojasnitve
načinov upravljanja in sklicevanje na finančno uredbo so na voljo na
spletišču BudgWeb: http://www.cc.cec/budg/man/budgmanag/budgmanag_en.html.
[11]             Organi iz
člena 185 finančne uredbe.
[12]             Sklep
Komisije C(2009) 2661 z dne 3. marca 2009 o soglasju za
odstopanja na zahtevo Evropskega inštituta za inovacije in tehnologijo od
Uredbe (ES, Euratom) št. 2343/2002 o okvirni finančni uredbi za
organe iz člena 185 Uredbe Sveta (ES, Euratom) št. 1605/2002.
[13]             UL L 292, 15.11.1996,
str. 2.
[14]             Sklep
upravnega odbora EIT z dne 20. februarja 2009.
[15]             Dif. =
diferencirana sredstva/nedif. = nediferencirana sredstva.
[16]             EFTA: Evropsko
združenje za prosto trgovino.
[17]             Države
kandidatke in, če je primerno, potencialne države kandidatke Zahodnega
Balkana.
[18]             Dif. =
diferencirana sredstva/nedif. = nediferencirana sredstva.
[19]             EFTA: Evropsko
združenje za prosto trgovino. 
[20]             Države
kandidatke in, če je primerno, potencialne države kandidatke Zahodnega
Balkana.
[21]             Realizacije
so proizvodi in storitve, ki bodo dobavljeni (npr. število financiranih
izmenjav študentov, število kilometrov novo zgrajenih cest itd.).
[22]             Kakor je
opisano v oddelku 1.4.2. „Specifični cilji …“.
[23]             Sporazum o
gostiteljstvu predvideva, da madžarska vlada pet let (2011–2015) krije stroške
plač 20 zaposlenih pogodbenih uslužbencev, kar ustreza prispevku v
višini 1,560 milijona EUR na leto.
[24]             PU =
pogodbeni uslužbenec; ZU = začasni uslužbenec; MSD = mlajši strokovnjak v
delegaciji; LU = lokalni uslužbenec; NNS = napoteni nacionalni strokovnjak. 
[25]             V okviru
zgornje meje za zunanje sodelavce iz odobritev za poslovanje (prej vrstice BA).
[26]             Predvsem
strukturni skladi, Evropski kmetijski sklad za razvoj podeželja (EKSRP) in
Evropski sklad za ribištvo (ESR).
[27]             Glej
točki 19 in 24 Medinstitucionalnega sporazuma.
[28]             Za
tradicionalna lastna sredstva (carine, prelevmane za sladkor) morajo biti
navedeni neto zneski, tj. bruto zneski po odbitku 25 % stroškov pobiranja.